Frizišćina

Friziske rěče su skupina třoch přiwuznych zapadogermanskich rěčow, kotrež so powšitkownje tež jenož jako frizišćina pomjenuja. Rěče nałožuje etniska skupina Frizow, kotřiž su při pobrjohu Sewjerneho morja na teritorijach Nižozemskeje, Němskeje a Danskeje žiwi. Friziske rěče su z jendźelšćinu blisko přiwuzne.

Friziske rěče wopřimaja:
 zapadofrizišćinu,
 sewjerofrizišćinu a
 wuchodofrizišćina ze saterfrizišćinu.

Saterfrizišćina je zdobom posledni powostank wuchodofriziskeje rěče, kotraž je so we Wuchodnej Friziskej hižo dawno zhubiła. Rozšćěpjenje do tych třoch rěčnych hałuzow nasta hižo w srjedźowěku. Dokelž su friziske rěče jara rozdźělne, rěča rěčespytnicy skerje wo skupinje friziskich rěčow město jedneje friziskeje rěče.

Mjezy zapadogermanskimi rěčemi słuša frizišćina hromadźe z jendźelšćinu a delnjoněmčinu k podskupinje sewjeromórskich germanskich rěčow. Wosebje z jendźelšćinu ma frizišćina wjele zhromadnosćow:

zapadofrizisce  jendźelsce  nižozemsce  němsce  dei  day  dag  Tag  Wuwiće originalneho *g do /j/ na kóncu złóžkirein  rain  regen  Regenwei  way  weg  Wegneil  nail  nagel  Nageltsjerke  church  kerk  Kirche Wuwiće originalneho *k do /tʃ/ abo /ts/ před prědkownymi wokalemitsiis cheese kaas Käsetsjef chaff kaf Kaff

Dalša wosebitosć je spadnjenje formow akuzatiwa a datiwa pola pronomenow: frizisce my, jendźelsce me, delnjoněmsce mi, ale (wysoko)němsce mich/mir a islandsce mig/mér.

 Žórle 



Kategorija:Friziske rěče
Kategorija:Rěče Němskeje